cyanic-selkie/wikianc huggingface dataset:
Climategate
Suzanne Goldenberg (4 December 2009). "Gordon Brown attacks 'flat-earth' climate change sceptics". guardian.co.uk. Retrieved 15 May 2011. "On the eve of the Copenhagen summit, Saudi Arabia and Republican members of the US Congress have used the emails to claim the need for urgent action to cut carbon emissions has been undermined...The concern for some of those attempting to drive through a global deal is that the sceptics will delay critical decisions by casting doubt over the science at a time when momentum has been gathering towards a historic agreement...'The sceptics have clearly seized upon this as an incident that they can use to their own ends in trying to disrupt the Copenhagen agreements,' said Bob Watson, Defra chief scientist and former head of the Intergovernmental Panel on Climate Change";
Carrington, Damian (28 October 2010). "IPCC vice-chair: Attacks on climate science echo tobacco industry tactics". The Guardian. Retrieved 13 May 2011. "The attacks on climate science that were made ahead of the Copenhagen climate change summit were 'organised' to undermine efforts to tackle global warming and mirror the earlier tactics of the tobacco industry, according to the vice-chair of the Intergovernmental Panel on Climate Change (IPCC)... 'It is a very similar process to what the tobacco industry was doing 30 or 40 years ago, when they wanted to delay legislation, and that is the result of research – not my subjective evaluation – by Prof Naomi Oreskes and Erik Conway.' Oreskes, a science historian at the University of California San Diego, told the Guardian she agreed with Van Ypersele's that the attacks on climate science were organised: 'Many of us were expecting something to happen in the run-up [to Copenhagen]. When it happened, the only thing that surprised me was that, compared with the events we documented in our book, the attacks had crossed the line into illegality.'" H Αμερικανική Ένωση για την Προώθηση της Επιστήμης (AAAS), η Αμερικανική Μετεωρολογική Κοινότητα (AMS) και η Ένωση Ενδιαφερόμενων Επιστημόνων (UCS) προέβησαν σε δηλώσεις που υποστηρίζουν την κοινή παραδοχή των επιστημόνων ότι η μέση θερμοκρασία της Γης αυξάνεται εδώ και δεκαετίες, καταλήγοντας ως εξής: «με βάση τις πολλαπλές αποδείξεις επιστημονικών ερευνών ότι η κλιματική αλλαγή που βρίσκεται σε εξέλιξη προκαλείται από τις ανθρώπινες δραστηριότητες ... αποτελεί μια αυξανόμενη απειλή για την κοινωνία». Επιπλέον, οκτώ επιτροπές που διερεύνησαν τους ισχυρισμούς και τις δημοσιευμένες εκθέσεις, ανέφεραν ότι δεν υπήρχαν σε αυτές στοιχεία απάτης ή επιστημονικές παρατυπίες. Το συμπέρασμα στο οποίο κατέληγαν όλες οι εν λόγω έρευνες ήταν ότι η υπερθέρμανση του πλανήτη συμβαίνει ως αποτέλεσμα της ανθρώπινης δραστηριότητας.
Χρονολόγιο
Το συμβάν ξεκίνησε όταν ένας διακομιστής του τμήματος κλιματικής έρευνας επηρεάστηκε από μια "προσεκτικά ενορχηστρωμένη επίθεση", με αποτέλεσμα να διαρρεύσουν 160 Μεγαμπάιτ υλικού, 1.000 μηνύματα ηλεκτρονικού ταχυδρομείου και 3.000 άλλα έγγραφα. Το πανεπιστήμιο δήλωσε ότι ο διακομιστής δεν ήταν εύκολα προσβάσιμος και τα δεδομένα δεν μπορούν να δημοσιευθούν ακούσια. Αργότερα η αστυνομία του Νόρφολκ δήλωσε ότι οι χάκερ χρησιμοποίησαν μεθόδους που είναι κοινές στην παράνομη διαδικτυακή δραστηριότητα. Η διαρροή ανακαλύφθηκε στις 17 Νοεμβρίου 2009 όταν ο διακομιστής της ιστοσελίδας RealClimate παραβιάστηκε και κυκλοφόρησε αντίγραφο των δεδομένων. Ο Γκάβιν Σμιτ δήλωσε ότι τα δεδομένα βρέθηκαν από χακάρισμα στο διακομιστή ηλεκτρονικού ταχυδρομείου του τμήματος. Στις 19 Νοεμβρίου ένα αρχείο που είχε τα δεδομένα δημοσιεύθηκε σε διακομιστή του Τομσκ της Ρωσίας, και μετά αντιγράφηκε σε διάφορες τοποθεσίες στο διαδίκτυο. Η έρευνα για την υπόθεση ολοκληρώθηκε στις 18 Ιουλίου 2012.
Περιεχόμενο των αρχείων
Τα περισσότερα από τα μηνύματα ηλεκτρονικού ταχυδρομείου αφορούσαν τετριμμένες και τεχνικές πληροφορίες της κλιματικής έρευνας, όπως ανάλυση δεδομένων και λεπτομέρειες επιστημονικών διασκέψεων. Η εφημερίδα Guardian μετά από έλεγχο των μηνυμάτων προκρίνει ότι ο χάκερ είχε κάνει επιλεκτική παρουσίαση και υπήρξε φιλτράρισμα φράσεων. Τέσσερις επιστήμονες ήταν οι κύριοι στόχοι, και ένα διάγραμμα που έγινε με βάση τη συχνότητα επανάληψης περιεχομένου, δείχνει ότι χρησιμοποιήθηκε ευρετήριο λέξεων όπως «δεδομένα», «κλίμα», «δημοσίευση», «έρευνα», «θερμοκρασία» και «μοντέλο». Η διαμάχη επικεντρώθηκε σε ένα μικρό αριθμό μηνυμάτων ηλεκτρονικού ταχυδρομείου τα οποία αναπαρήγαγαν ιστότοποι σκεπτικιστικοί ως προς το κλίμα, και επέλεγαν αποκομμένες φράσεις, όπως αυτή που αποδίδεται στον Kevin Trenberth: «Το γεγονός είναι ότι δεν μπορούμε να εξηγήσουμε την έλλειψη αύξησης θερμοκρασίας αυτή τη στιγμή, και είναι παράδοξο το ότι δεν μπορούμε». Στην πραγματικότητα αυτό αποτελούσε μέρος μιας συζήτησης σχετικά με την ανάγκη καλύτερης παρακολούθησης των ενεργειακών ροών που σχετίζονται με τη βραχυπρόθεσμη μεταβλητότητα του κλίματος, αλλά είχε αποτυπωθεί εσφαλμένα από τους επικριτές.
Άλλη μια περίπτωση ήταν ένα μήνυμα ηλεκτρονικού ταχυδρομείου στο οποίο ο Phil Jones έλεγε ότι είχε χρησιμοποιήσει το «Mike's Nature trick (τέχνασμα του Michael Mann που παρουσιάστηκε το 1998 στο επιστημονικό περιοδικό Nature)» σε ένα γράφημα του 1999 για τον Παγκόσμιο Μετεωρολογικό Οργανισμό «για να κρύψει την μείωση σε αντιπροσωπευτικές θερμοκρασίες που προέκυπταν από δενδροχρονολόγηση», αφού στην πραγματικότητα οι μετρηθείσες θερμοκρασίες αυξάνονταν. Αυτή η "μείωση" όμως αφορούσε το επαρκώς συζητημένο πρόβλημα των αποκλίσεων που παρατηρούνται κατά τον υπολογισμό του παρελθόντος κλίματος μέσω της ανάπτυξης των δακτυλίων του κορμού των δέντρων, αλλά αυτές οι δύο φράσεις είχαν απαλειφθεί από τους σκεπτικιστές της υπερθέρμανσης του πλανήτη, συμπεριλαμβανομένου του γερουσιαστή Jim Inhofe και της πρώην κυβερνήτη της Αλάσκα Σάρα Πάλιν. Συγκεκριμένα μιλούσαν σαν να επρόκειτο για μείωση των μετρούμενων θερμοκρασιών παγκοσμίως, παρ' όλο που τα κείμενα έγραφαν για θερμοκρασίες σε υψηλά επίπεδα.
Ορισμένα από τα μηνύματα ηλεκτρονικού ταχυδρομείου που δημοσιεύθηκαν ευρέως περιλάμβαναν συζητήσεις σχετικά με τον τρόπο αντιμετώπισης των επιχειρημάτων των σκεπτικιστών της κλιματικής αλλαγής, και επικριτικά σχόλια για σκεπτικιστές, συνεντεύξεις δημοσιογράφων και κείμενα επιστημονικών εφημερίδων. Κάποιοι ισχυρίστηκαν ότι αυτές οι συζητήσεις αποδείκνυαν προσπάθεια φίμωσης των διαφωνούντων και των απόψεων τους, και ότι αναφερόταν σε καταστροφή αρχείων προκειμένου να αποφευχθεί η αποκάλυψη στοιχείων (βάσει του νόμου του Ηνωμένου Βασιλείου περί ελευθερίας της πληροφόρησης). Μια ανασκόπηση από το Associated Press όλων των μηνυμάτων ηλεκτρονικού ταχυδρομείου κατέρριψε τους ισχυρισμούς για παραποίηση ή διαγραφή επιστημονικών δεδομένων, αλλά δε καταδίκασε τους επικριτές. Οι επιστήμονες συζητούσαν επίσης για την αποφυγή της ανταλλαγής πληροφοριών με τους επικριτές, γιατί σε περιπτώσεις που είχαν δημοσιοποιήσει έρευνες κατόπιν αιτήματος, τελικά είχαν χρησιμοποιηθεί για απειλές εναντίον τους.
Κοινή γνώμη και συνέπειες
Το Climategate κατά κύριο λόγο ήταν μια προσπάθεια να χαθεί η εμπιστοσύνη στην επιστημονική κοινότητα. Μεταξύ άλλων, ο Α. Leiserowitz, διευθυντής της έρευνας για την κλιματική αλλαγή στο πανεπιστήμο Γέιλ, και συνεργάτες του διαπίστωσαν το 2010 ότι: "Το Climategate είχε σημαντικό αντίκτυπο στις δημόσια αντίληψη για την υπερθέρμανση του πλανήτη και στην εμπιστοσύνη των επιστημόνων. Η απώλεια εμπιστοσύνης στους επιστήμονες, εντούτοις, συνέβη πρωτίστως μεταξύ ατόμων με έντονα ατομικιστική κοσμοθεωρία ή πολιτικά συντηρητική ιδεολογία. Παρ' όλα αυτά, οι Αμερικανοί συνολικά εξακολουθούν να εμπιστεύονται τους επιστήμονες περισσότερο από άλλες πηγές πληροφοριών σχετικά με την υπερθέρμανση του πλανήτη."
Παραπομπές
Κατηγορία:Διαμάχες σχετικά με την κλιματική αλλαγή
Ναυτικό φυλλάδιο
Το Ναυτικό φυλλάδιο ή Φυλλάδιο Ναυτικού (Seaman' s Book ή Seaman's Discharge Book ή Seaman's Service Book) θεωρείται πιστοποιητικό ταυτότητας και της ναυτικής ιδιότητας και εκδίδεται σύμφωνα με τους νόμους του κάθε κράτους που ενσωματώνουν τις προβλέψεις διεθνών συμβάσεων του Διεθνούς Γραφείου Εργασίας και του Διεθνούς Ναυτικού Οργανισμού. Εκδίδεται ανεξάρτητα από το φύλλο του ναυτικού παρόλο ότι στα αγγλικά διατηρείται ο όρος Seaman's Book. Ενδέχεται όμως κατά τόπους κρατικοί νόμοι και διατάξεις να μην επιτρέπουν ακόμα την απόκτηση είτε της ναυτικής επαγγελματικής ιδιότητας είτε συγκεκριμένων ειδικοτήτων της από πρόσωπα που δεν εντάσσονται στο αρσενικό φύλο.
Περιέχει στοιχεία ταυτοποίησης του ναυτικού προσώπου κατόχου του και αρχείο των ναυτολογήσεων και λύσεων των ατομικών του συμβάσεων ναυτολόγησης.
Επειδή μπορεί να χρησιμοποιείται και σαν ναυτικό διαβατήριο, ενδέχεται να περιέχει και θεωρήσεις βίζας και να χρησιμοποιείται σε συνδυασμό με το συμβατικό διαβατήριο.
Είδη
Μπορεί να υπάρχουν διάφορα είδη ναυτικών φυλλαδίων σε μια χώρα. Κάθε είδος μπορεί να συνδέεται με περιορισμούς στα επαγγελματικά δικαιώματα ή την δίαρκεια ισχύος του λόγω π.χ. κωλυμμάτων υγείας, ηλικίας, υπολειπόμενης εκπαιδευτικής πιστοποίησης.
Στην ελληνική νομοθεσία προβλέπονται τρία είδη :
Προϋποθέσεις έκδοσης στην Ελλάδα
Κάθε κράτος ορίζει τις προϋποθέσεις και διαδικασίες έκδοσής του ναυτικού φυλλαδίου.
Για να αποκτήσει κάποιο πρόσωπο ελληνικό ναυτικό φυλλάδιο πρέπει να έχει τα παρακάτω ειδικά προσόντα :
• Να έχει συμπληρώσει ημερολογιακά το 17ο έτος της ηλικίας του και να μην υπερβαίνει το 30o, το οποίο θεωρείται ότι συμπληρώνεται την 31η ∆εκεμβρίου του έτους απογραφής (π.δ.256/1986) ή να έχει συμπληρώσει το 16ο έτος της ηλικίας του άνευ ανωτάτου χρονικού ορίου ηλικίας (π.δ.260/2001).
• Να μην έχει καταδικασθεί κατά την τελευταία δεκαετία σε φυλάκιση ανώτερη του εξαμήνου συνολικά για λαθρεμπορία, κλοπή, απάτη, ένεκα παραβάσεων των διατάξεων περί ναρκωτικών και προστασίας του Εθνικού Νομίσματος και για εγκλήματα κατά των ηθών.
• Να έχει αποφοιτήσει επιτυχώς από το βασικό κύκλο σπουδών Σχολής Σωστικών και Πυροσβεστικών Μέσων (δεν είναι υποχρεωτικό για ναυτικό φυλλάδιο που εκδίδεται σύμφωνα με το π.δ. 260/2001).
• Να κριθεί "ΙΚΑΝΟΣ" από τις Υγειονομικές Επιτροπές Απογραφομένων Ναυτικών και Εργατών Θαλάσσης (ΥΕΑΝΕΘ) ή την Ανώτατη Ναυτική Υγειονομική Επιτροπή (ΑΝΥΕ).
• Να μην έχει καταδικασθεί για αδικήματα του αρθρ.1 Π.∆. 247/89 (Λιποταξία ή ανυποταξία στο στράτευμα).
Αν λοιπόν κάποιο πρόσωπο επιθυμεί να εκδώσει ελληνικό ναυτικό φυλλάδιο θα πρέπει πρώτα να βεβαιωθεί ότι πληρεί τις προϋποθέσεις και μετά να μεριμνήσει για την προσκόμιση στην αρχή έκδοσης των εκάστοτε προβλεπόμενων δικαιλογητικών.
Παραπομπές
Κατηγορία:Ναυτική εργασία
Σβατοπλούκ Πλούσκαλ
Ο Σβατοπλούκ Πλούσκαλ (Svatopluk Pluskal, 28 Οκτωβρίου 1930 - 29 Μαΐου 2005) ήταν Τσεχοσλοβάκος ποδοσφαιριστής, από τους κορυφαίους στην ιστορία της χώρας του, μέλος της εθνικής ομάδας που κατέκτησε τη δεύτερη θέση στο Παγκόσμιο Κύπελλο στη Χιλή το 1962.
Καριέρα ως ποδοσφαιριστής
Ο Σβατοπλούκ Πλούσκαλ άρχισε να παίζει ποδόσφαιρο στην πατρίδα του, όπου έπαιξε για πολλούς συλλόγους. Με την ΦΚ Φάσταβ Ζλιν πέτυχε την άνοδο στην κορυφαία κατηγορία. Πέτυχε ατομική επιτυχία όταν επιλέχθηκε για την διεθνή ομάδα νέων. Κατάφερε να παίξει στις περισσότερες θέσεις, αλλά στο Ζλιν έπαιξε κυρίως ως επιθετικός.
Το 1951 μετακόμισε στην Πράγα όπου έγινε σημαντικός παίκτης για ένα νεοσύστατο ποδοσφαιρικό σωματείο (ATK, που αργότερα μετονομάστικε σε Ντούκλα Πράγας), για το οποίο έπαιξε κυρίως ως αμυντικός μέσος. Σε σχεδόν 16 χρόνια με αυτόν τον σύλλογο, ήταν 8 φορές τροπαιούχος του πρωταθλήματος, αλλά πέτυχε τις σημαντικότερες επιτυχίες του σε συλλογικό επίπεδο στις Ηνωμένες Πολιτείες. Η Ντούκλα με τον Πλούσκαλ κέρδισε το "American Cup" (ένα τουρνουά ομάδων από αναπτυγμένες χώρες ποδοσφαίρου) τρεις συνεχόμενες φορές στο πρώτο μισό της δεκαετίας του 1960. Το 1962 ο Πλούσκαλ σημείωσε το νικητήριο γκολ στον τελικό ενάντια στην ομάδα της Βραζιλίας, Κλουμπ Αμέρικα.
Έπαιξε στη διεθνή ομάδα της Τσεχοσλοβακίας από το 1952 (ξεκινώντας ως αμυντικός) και έπαιξε σε τρία Παγκόσμια Κύπελλα. Το 1954 συμμετείχε στην ήττα 0-5 από την Αυστρία στην Ελβετία. Τέσσερα χρόνια αργότερα, στους τελικούς του Παγκοσμίου Κυπέλλου του 1958, ο Πλούσκαλ έπαιξε σε περισσότερα παιχνίδια. Χάνοντας 1-0 από τη Βόρεια Ιρλανδία, ισοπαλία με 2-2 με τη Δυτική Γερμανία, και σημειώνοντας μια αξιοσημείωτη νίκη 6-1 επί της Αργεντινής, σύμφωνα με τους σύγχρονους κανόνες που θα είχαν περάσει. Σύμφωνα με τους κανόνες της εποχής, έχοντας ίσους πόντους, έπρεπε να αντιμετωπίσουν σε επιπλέον αγώνα τη Βόρεια Ιρλανδία, που τους νίκησε για δεύτερη φορά, αυτή τη φορά 2-1 μετά από παράταση.
Στο Παγκόσμιο Κύπελλο του 1962 στη Χιλή, ο Πλούσκαλ ήταν μέλος της αρχικής σύνθεσης. Με τον συμπαίκτη του από τη Dukla, Γιόζεφ Μάζοπουστ, σχημάτισε το βασικό μέσο του σχηματισμού 4-2-4. Χάρη στον Πλούσκαλ, η ομάδα είχε φτάσει στον τελικό του Παγκοσμίου Κυπέλλου. Εκεί ηττήθηκε από τη Βραζιλία. Το 1965, ο Πλούσκαλ έπαιξε στην αποτυχημένη πορεία προκριματικών για το Παγκόσμιο Κύπελλο στην Αγγλία, και με αυτό η διεθνής του καριέρα έληξε. Έπαιξε 56 αγώνες με τα Τσεχοσλοβακικά χρώματα και σημείωσε ένα γκολ.
Η καριέρα του Πλούσκαλ τερματίστηκε από τραυματισμό στο γόνατο το 1967. Στο πρωτάθλημα έπαιξε 282 αγώνες και σημείωσε 37 γκολ. Ήταν ένας παγκοσμίου κλάσης ποδοσφαιριστής, ένας καλός χειριστής της μπάλας, και ήταν διάσημος για τα τάκλιν του, με τα οποία πήρε καθαρά την μπάλα από τους αντιπάλους του. Αν και οι παίκτες διαμαρτύρονταν συχνά για αυτό το στυλ παιχνιδιού, οι διαιτητές συνήθως το θεωρούσαν ότι εμπίπτει στους κανόνες. Κατά τη διάρκεια της ποδοσφαιρικής του καριέρας, αυτός ο ακούραστος μαχητής έγινε μια αδιαπέραστη ασπίδα, ικανός να επικεντρωθεί σε αυτό που χρειαζόταν. Εκτός γηπέδου, βοήθησε την ομάδα με το εύκολο χιούμορ του.
Προπονητής
Όπως και πολλοί άλλοι πρώην παίκτες, ο Πλούσκαλ έγινε προπονητής. Έκανε αυτή τη δουλειά για τους συλλόγους Ένωσις Νέων Παραλιμνίου, ΦΚ Βικτόρια Πλζεν, FC Bohemians Praha.
Μετά από εγκεφαλικό επεισόδιο, ο Πλούσκαλ περιορίστηκε στο κρεβάτι. Πέθανε σε ηλικία 74 ετών.
Τίτλοι
Ντούκλα Πράγας Τσεχοσλοβακία
Εξωτερικοί σύνδεσμοι
Κατηγορία:Μέσοι ποδοσφαιριστές Κατηγορία:Προπονητές ποδοσφαίρου Ένωσις Νέων Παραλιμνίου Κατηγορία:Ποδοσφαιριστές Ντούκλα Πράγας Κατηγορία:Ποδοσφαιριστές Εθνικής Τσεχοσλοβακίας Κατηγορία:Τσεχοσλοβάκοι ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1962 Κατηγορία:Ποδοσφαιριστές Ευρωπαϊκού Πρωταθλήματος 1960 Κατηγορία:Ποδοσφαιριστές Παγκοσμίου Κυπέλλου 1958 Κατηγορία:Ποδοσφαιριστές Παγκοσμίου Κυπέλλου 1954 Κατηγορία:Τσέχοι ποδοσφαιριστές Κατηγορία:Ποδοσφαιριστές ΦΚ Γιάμπλονετς Κατηγορία:Ποδοσφαιριστές ΦΚ Φάσταβ Ζλιν
Κερμανσάχ
Η Κερμανσάχ (περσικά: کرشمشا· κουρδικά: کرماشان), επίσης γνωστή ως Κερμᾱσᾱν,  είναι η πρωτεύουσα της επαρχίας Κερμανσάχ, η οποία βρίσκεται 525 χιλιόμετρα από την Τεχεράνη στο δυτικό τμήμα του Ιράν. Σύμφωνα με την απογραφή του 2016, ο πληθυσμός της είναι 946.681 κάτοικοι (εκτίμηση του 2021 αναφέρει 1.047.000 κατοίκους). Η πλειοψηφία του πληθυσμού της Κερμανσάχ μιλάει Νότια Κουρδικά, και η πόλη είναι η μεγαλύτερη κουρδόφωνη πόλη στο Ιράν. Η Κερμανσάχ έχει ήπιο και ορεινό κλίμα. Οι περισσότεροι από τους κατοίκους της Κερμανσάχ είναι Σιίτες Μουσουλμάνοι, αλλά υπάρχουν και ορισμένοι Σουνίτες και ακόλουθοι του Γιαρσανισμού.
Εξωτερικοί σύνδεσμοι
Κατηγορία:Πόλεις του Ιράν
Μαργαρίτα της Αγγλίας, δούκισσα της Βραβάντης
Η Μαργαρίτα της Αγγλίας, δούκισσα της Βραβάντης (15 Μαρτίου 1275 - 1333) ήταν έβδομη κόρη του Εδουάρδου Α΄ της Αγγλίας και της πρώτης συζύγου του Ελεονώρας της Καστίλης. Η Μαργαρίτα παντρεύτηκε την χρονιά θανάτου της μητέρας της (1290) τον Ιωάννη Β΄ της Βραβάντης και απέκτησαν έναν γιο τον Ιωάννη Γ΄ της Βραβάντης. Τα αδέλφια της Μαργαρίτας ήταν η Ελεονώρα της Αγγλίας, κόμισσα του Μπαρ, η Ιωάννα της Άκρας, η Ελισάβετ του Ρούντλαν, η Μαρία του Γούντστοκ και ο Εδουάρδος Β΄ της Αγγλίας.
Γάμος της Μαργαρίτας με τον Ιωάννη Β΄ της Βραβάντης
Στις 8 Ιουλίου 1290 η Μαργαρίτα παντρεύτηκε στο Αββαείο του Ουέστμινστερ τον Ιωάννη Β΄ της Βραβάντης και έγινε δούκισσα της Βραβάντης στις 3 Μαΐου 1294, με τον Ιωάννη γνωρίστηκε σε βρεφική ηλικία και αρραβωνιάστηκε μόλις 3 ετών (1378). Ο γάμος έγινε σε μεγαλοπρεπείς τελετές με οπλισμένους ιππότες, τροβαδούρους και γλέντια στο Λονδίνο, το μόνο παιδί που γεννήθηκε ήταν ο Ιωάννης Γ΄ διάδοχος του πατέρα του. Η Μαργαρίτα περιγράφεται εύθυμο κορίτσι αλλά δυστυχισμένη μετά τον γάμο της λόγω των ερωμένων του συζύγου της, γέννησε πολλά νόθα παιδιά τα οποία ανατράφηκαν με τον δικό της γιο που γεννήθηκε 10 χρόνια μετά τον γάμο τους.
Ο σύζυγος της δημιούργησε συμμαχίες με σκοπό να σταματήσει την Γαλλική επέκταση, προσπάθησε να κατακτήσει την Νότια Ολλανδία από τον Ιωάννη Β΄ της Ολλανδίας αλλά χωρίς επιτυχία. Ο Ιωάννης Β΄ ο οποίος έπασχε από πέτρες στα νεφρά παρέδωσε την εξουσία στον γιο του Ιωάννη Γ΄(1312). Η Μαργαρίτα και ο Ιωάννης Β΄ παρακολούθησαν τον γάμο του αδελφού της Εδουάρδου Β΄ με την Ισαβέλλα της Γαλλίας στην Βουλώνη στις 25 Ιανουαρίου 1308 ενώ ήταν και παρόντες στον δικό τους γάμο τους που έγινε στο Αββαείο του Ουέστμινστερ έναν μήνα αργότερα. Η Μαργαρίτα πέθανε στο Βέλγιο 22 χρόνια μετά τον σύζυγο της και τάφηκε στον Καθεδρικό ναό των Βρυξελλών, έζησε περισσότερο από όλα τα αδέλφια της, την εποχή του ανιψιού της Εδουάρδου Γ΄ ο τάφος της όπως και ο τάφος του πατέρα της είχαν καταστραφεί.
Πηγές
Κατηγορία:Οίκος των Πλανταγενετών Κατηγορία:Πριγκίπισσες της Αγγλίας
Διεθνείς κυρώσεις κατά τη διάρκεια του Ρωσο-Ουκρανικού Πολέμου
right|thumb|350px|{{legend|#10197e|[[Ρωσία}}
Χώρες που έχουν επιβάλει κυρώσεις στη Ρωσία το 2014: {{legend|#11b060|Χώρες που έχουν επιβάλει κυρώσεις}} {{legend|#107e47|Χώρες της Ευρωπαϊκής Ένωσης που έχουν θεσπίσει συλλογικά κυρώσεις}}]]
Διεθνείς κυρώσεις έχουν επιβληθεί κατά τη διάρκεια του Ρωσο-Ουκρανικού Πολέμου από μεγάλο αριθμό χωρών, συμπεριλαμβανομένων των Ηνωμένων Πολιτειών, του Καναδά και της Ευρωπαϊκής Ένωσης κατά της Ρωσίας και της Κριμαίας μετά τη ρωσική προσάρτηση της Κριμαίας, η οποία ξεκίνησε στα τέλη Φεβρουαρίου 2014. Η Λευκορωσία έχει επίσης τιμωρηθεί για τη συνεργασία και τη βοήθειά της στις ρωσικές ένοπλες δυνάμεις. Οι κυρώσεις επιβλήθηκαν από τις Ηνωμένες Πολιτείες, μεταξύ άλλων χωρών και διεθνών οργανισμών κατά ιδιωτών, επιχειρήσεων και αξιωματούχων από τη Ρωσία και την Ουκρανία. Η Ρωσία απάντησε με κυρώσεις κατά πολλών χωρών, συμπεριλαμβανομένης της πλήρους απαγόρευσης των εισαγωγών τροφίμων από την Αυστραλία, τον Καναδά, τη Νορβηγία, την Ιαπωνία, τις Ηνωμένες Πολιτείες και την ΕΕ.
Οι κυρώσεις συνέβαλαν στην κατάρρευση του ρωσικού ρουβλίου και επιδείνωσαν τις οικονομικές επιπτώσεις της ρωσικής εισβολής στην Ουκρανία το 2022. Επίσης προκάλεσαν οικονομική ζημιά στην οικονομία της ΕΕ, με τις συνολικές απώλειες να υπολογίζονται σε 100 δισεκατομμύρια ευρώ. Ως το 2014, ο Ρώσος υπουργός Οικονομικών ανακοίνωσε ότι οι κυρώσεις κόστισαν στη Ρωσία 40 δισεκατομμύρια δολάρια, με επιπλέον ζημίες 100 δισεκατομμυρίων δολαρίων το 2014 λόγω της μείωσης της τιμής του πετρελαίου την ίδια χρονιά. Μετά τις τελευταίες κυρώσεις που επιβλήθηκαν τον Αύγουστο του 2018, οι οικονομικές απώλειες που υπέστη η Ρωσία ανέρχονται σε περίπου 0,5–1,5% σε σχέση με την προηγούμενη αύξηση του ΑΕΠ. Ο Ρώσος πρόεδρος Βλαντιμίρ Πούτιν κατηγόρησε τις Ηνωμένες Πολιτείες ότι συνωμοτούν με τη Σαουδική Αραβία για να αποδυναμώσουν σκόπιμα τη ρωσική οικονομία μειώνοντας την τιμή του πετρελαίου. Μέχρι τα μέσα του 2016, η Ρωσία είχε χάσει περίπου 170 δισ. δολάρια λόγω οικονομικών κυρώσεων, με άλλα 400 δισ. δολάρια σε χαμένα έσοδα από το πετρέλαιο και το φυσικό αέριο. Σύμφωνα με Ουκρανούς αξιωματούχους, οι κυρώσεις ανάγκασαν τη Ρωσία να αλλάξει την προσέγγισή της απέναντι στην Ουκρανία και υπονόμευσαν τις ρωσικές στρατιωτικές προόδους στην περιοχή. Εκπρόσωποι αυτών των χωρών λένε ότι θα άρουν τις κυρώσεις κατά της Ρωσίας μόνο αφού η Μόσχα εκπληρώσει τις συμφωνίες Μινσκ ΙΙ.
Ιστορικό
Ως απάντηση στην προσάρτηση της Κριμαίας από τη Ρωσική Ομοσπονδία και τη ρωσική εισβολή στην Ουκρανία το 2022, ορισμένες κυβερνήσεις και διεθνείς οργανισμοί, με επικεφαλής τις Ηνωμένες Πολιτείες και την Ευρωπαϊκή Ένωση, επέβαλαν κυρώσεις σε Ρώσους ιδιώτες και επιχειρήσεις. Καθώς η αναταραχή επεκτάθηκε σε άλλα μέρη της Ανατολικής Ουκρανίας και αργότερα κλιμακώθηκε στον συνεχιζόμενο πόλεμο στην περιοχή του Ντονμπάς, το εύρος των κυρώσεων αυξήθηκε. Συνολικά, επιβλήθηκαν τρεις τύποι κυρώσεων: απαγόρευση παροχής τεχνολογίας για την εξερεύνηση πετρελαίου και φυσικού αερίου, απαγόρευση παροχής πιστώσεων σε ρωσικές εταιρείες πετρελαίου και κρατικές τράπεζες, ταξιδιωτικοί περιορισμοί σε Ρώσους πολίτες με επιρροή κοντά στον Πρόεδρο Πούτιν και εμπλεκόμενους στην προσάρτηση της Κριμαίας. Η ρωσική κυβέρνηση απάντησε το ίδιο, με κυρώσεις κατά ορισμένων Καναδών και Αμερικανών ατόμων και, τον Αύγουστο του 2014, με πλήρη απαγόρευση των εισαγωγών τροφίμων από την Ευρωπαϊκή Ένωση, τις Ηνωμένες Πολιτείες, τη Νορβηγία, τον Καναδά και την Αυστραλία.
Κυρώσεις κατά Ρώσων και Ουκρανών ατόμων, εταιρειών και αξιωματούχων
Στις 6 Μαρτίου 2014, ο πρόεδρος των ΗΠΑ Μπαράκ Ομπάμα, επικαλούμενος, μεταξύ άλλων, τον Νόμο για τις Διεθνείς Οικονομικές Εξουσίες Έκτακτης Ανάγκης και τον Νόμο για τις εθνικές καταστάσεις έκτακτης ανάγκης, υπέγραψε εκτελεστικό διάταγμα που κηρύσσει κατάσταση έκτακτης ανάγκης και διατάσσει κυρώσεις, συμπεριλαμβανομένων ταξιδιωτικών απαγορεύσεων και δέσμευσης περιουσιακών στοιχείων των ΗΠΑ, κατά ατόμων που δεν έχουν ακόμη διευκρινιστεί που "είχαν επιβεβαιώσει την κυβερνητική εξουσία στην περιοχή της Κριμαίας χωρίς την άδεια της κυβέρνησης της Ουκρανίας" και των οποίων οι ενέργειες διαπιστώθηκε, μεταξύ άλλων, ότι "υπονομεύουν τις δημοκρατικές διαδικασίες και τους θεσμούς στην Ουκρανία".
Στις 17 Μαρτίου 2014, οι Ηνωμένες Πολιτείες, η Ευρωπαϊκή Ένωση και ο Καναδάς επέβαλαν ειδικά στοχευμένες κυρώσεις, την ημέρα μετά το ψευδοδημοψήφισμα της Κριμαίας και λίγες ώρες πριν ο Ρώσος πρόεδρος Βλαντιμίρ Πούτιν υπογράψει ένα διάταγμα για την αναγνώριση της Κριμαίας ως ανεξάρτητο κράτος, θέτοντας τις βάσεις για την προσάρτηση της Κριμαίας από τη Ρωσία. Η κύρια κύρωση της ΕΕ είχε στόχο «να αποτρέψει την είσοδο στα εδάφη τους των φυσικών προσώπων που είναι υπεύθυνα για ενέργειες που υπονομεύουν ... την εδαφική ακεραιότητα ... της Ουκρανίας και των φυσικών προσώπων που συνδέονται με αυτά, όπως αναφέρονται στο παράρτημα ". Η ΕΕ επέβαλε τις κυρώσεις της «ελλείψει μέτρων αποκλιμάκωσης από τη Ρωσική Ομοσπονδία» προκειμένου να τερματιστεί η βία στην ανατολική Ουκρανία. Η ΕΕ διευκρίνισε ταυτόχρονα ότι η ένωση «παραμένει έτοιμη να ανατρέψει τις αποφάσεις της και να επανασυνδεθεί με τη Ρωσία όταν αρχίσει να συμβάλλει ενεργά και χωρίς ασάφειες στην εξεύρεση λύσης στην ουκρανική κρίση».
Αυτές οι κυρώσεις της 17ης Μαρτίου ήταν οι πιο εκτεταμένες κυρώσεις που χρησιμοποιήθηκαν κατά της Ρωσίας από την πτώση της Σοβιετικής Ένωσης το 1991. Η Ιαπωνία ανακοίνωσε επίσης κυρώσεις κατά της Ρωσίας, οι οποίες περιελάμβαναν την αναστολή των συνομιλιών σχετικά με στρατιωτικά θέματα, το διάστημα, τις επενδύσεις και τις απαιτήσεις βίζας. Λίγες μέρες αργότερα, η κυβέρνηση των ΗΠΑ επέκτεινε τις κυρώσεις.
Στις 19 Μαρτίου, η Αυστραλία επέβαλε κυρώσεις κατά της Ρωσίας μετά την προσάρτηση της Κριμαίας. Αυτές οι κυρώσεις στόχευαν οικονομικές συναλλαγές και ταξιδιωτικές απαγορεύσεις σε όσους συνέβαλαν στη ρωσική απειλή για την κυριαρχία της Ουκρανίας. Οι αυστραλιανές κυρώσεις επεκτάθηκαν στις 21 Μαΐου.
Στις αρχές Απριλίου, η Αλβανία, η Ισλανδία και το Μαυροβούνιο, καθώς και η Ουκρανία, επέβαλαν τους ίδιους περιορισμούς και ταξιδιωτικές απαγορεύσεις με αυτές της ΕΕ στις 17 Μαρτίου. Ο Ιγκόρ Λούκσιτς, υπουργός Εξωτερικών του Μαυροβουνίου, δήλωσε ότι παρά την "παλιά παράδοση" των καλών δεσμών με τη Ρωσία, η ένταξη στην ΕΕ για την επιβολή κυρώσεων ήταν "πάντα η μόνη λογική επιλογή". Λίγο νωρίτερα τον Μάρτιο, η Μολδαβία επέβαλε τις ίδιες κυρώσεις κατά του πρώην προέδρου της Ουκρανίας Βίκτορ Γιανουκόβιτς και ορισμένων πρώην Ουκρανών αξιωματούχων, όπως ανακοίνωσε η ΕΕ στις 5 Μαρτίου.
Ως απάντηση στις κυρώσεις που επιβλήθηκαν από τις Ηνωμένες Πολιτείες και την Ευρωπαϊκή Ένωση, η Κρατική Δούμα (Κάτω Βουλή του ρωσικού κοινοβουλίου) ενέκρινε ομόφωνα ψήφισμα ζητώντας να συμπεριληφθούν όλα τα μέλη της Δούμας στον κατάλογο κυρώσεων. Οι κυρώσεις επεκτάθηκαν για να συμπεριλάβουν εξέχοντες Ρώσους επιχειρηματίες και γυναίκες λίγες μέρες αργότερα.
Δεύτερος κύκλος: Απρίλιος 2014
Στις 10 Απριλίου, το Συμβούλιο της Ευρώπης ανέστειλε τα δικαιώματα ψήφου της αντιπροσωπείας της Ρωσίας.
Στις 28 Απριλίου, οι Ηνωμένες Πολιτείες επέβαλαν απαγόρευση επιχειρηματικών συναλλαγών εντός της επικράτειάς τους σε επτά Ρώσους αξιωματούχους, συμπεριλαμβανομένου του Ιγκόρ Σέτσιν, εκτελεστικού προέδρου της ρωσικής κρατικής εταιρείας πετρελαίου Rosneft, και 17 ρωσικών εταιρειών.
Την ίδια ημέρα, η ΕΕ εξέδωσε ταξιδιωτικές απαγορεύσεις σε άλλα 15 άτομα. Η ΕΕ δήλωσε επίσης τους στόχους των κυρώσεων της ΕΕ ως εξής:
2014
Στις 24 Ιουλίου 2014, ο Καναδάς επέβαλε κυρώσεις σε ρωσικό οπλισμό, ενέργεια και χρηματοοικονομικούς οργανισμούς. Στις 5 Αυγούστου 2014, η Ιαπωνία πάγωσε τα περιουσιακά στοιχεία «ιδιωτών και ομάδων που υποστηρίζουν τον διαχωρισμό της Κριμαίας από την Ουκρανία» και περιόρισε τις εισαγωγές από την Κριμαία. Η Ιαπωνία πάγωσε επίσης κεφάλαια για νέα έργα στη Ρωσία σύμφωνα με την πολιτική της πολυμερούς Ευρωπαϊκής Τράπεζας Ανασυγκρότησης και Ανάπτυξης. Στις 8 Αυγούστου 2014, ο πρωθυπουργός της Αυστραλίας Τόνι Άμποτ ανακοίνωσε ότι η Αυστραλία «εργάζεται για» αυστηρότερες κυρώσεις κατά της Ρωσίας, οι οποίες θα πρέπει να εφαρμοστούν τις επόμενες εβδομάδες.
Στις 12 Αυγούστου 2014, η Νορβηγία ενέκρινε τις αυστηρότερες κυρώσεις κατά της Ρωσίας που επιβλήθηκαν από την Ευρωπαϊκή Ένωση και τις Ηνωμένες Πολιτείες στις 12 Αυγούστου 2014. Ο Νορβηγός υπουργός Εξωτερικών Børge Brende δήλωσε ότι θα επιβάλει περιορισμούς παρόμοιους με τις κυρώσεις της ΕΕ της 1ης Αυγούστου. Θα απαγορευτεί στις ρωσικές κρατικές τράπεζες να λαμβάνουν μακροπρόθεσμα και μεσοπρόθεσμα δάνεια, θα απαγορευθούν οι εξαγωγές όπλων και θα απαγορευθούν οι προμήθειες εξοπλισμού, τεχνολογίας και βοήθειας στον ρωσικό πετρελαϊκό τομέα.
Στις 14 Αυγούστου 2014, η Ελβετία επέκτεινε τις κυρώσεις κατά της Ρωσίας λόγω της απειλής της για την κυριαρχία της Ουκρανίας. Η ελβετική κυβέρνηση πρόσθεσε 26 ακόμη Ρώσους και φιλορώσους Ουκρανούς στη λίστα των Ρώσων πολιτών που έλαβαν κυρώσεις που ανακοινώθηκε για πρώτη φορά μετά την προσάρτηση της Κριμαίας από τη Ρωσία. Στις 27 Αυγούστου 2014 η Ελβετία επέκτεινε περαιτέρω τις κυρώσεις κατά της Ρωσίας. Η ελβετική κυβέρνηση δήλωσε ότι επεκτείνει τα μέτρα για να αποτρέψει την παράκαμψη των κυρώσεων που σχετίζονται με την κατάσταση στην Ουκρανία, ώστε να συμπεριλάβει τον τρίτο γύρο κυρώσεων που επέβαλε η ΕΕ τον Ιούλιο. Η ελβετική κυβέρνηση δήλωσε επίσης ότι πέντε ρωσικές τράπεζες (Sberbank, VTB, Vnesheconombank (VEB), Gazprombank και Rosselkhoz) θα απαιτήσουν άδεια για την έκδοση μακροπρόθεσμων χρηματοπιστωτικών μέσων στην Ελβετία. Στις 28 Αυγούστου 2014, η Ελβετία τροποποίησε τις κυρώσεις της για να συμπεριλάβει τις κυρώσεις που επέβαλε η ΕΕ τον Ιούλιο.
Στις 14 Αυγούστου 2014, η Ουκρανία ψήφισε νόμο που επιβάλλει ουκρανικές κυρώσεις κατά της Ρωσίας. Ο νόμος περιλαμβάνει 172 άτομα και 65 οντότητες στη Ρωσία και σε άλλες χώρες για υποστήριξη και χρηματοδότηση της «τρομοκρατίας» στην Ουκρανία, αν και οι πραγματικές κυρώσεις θα χρειαστούν έγκριση από το Συμβούλιο Εθνικής Ασφάλειας και Άμυνας της Ουκρανίας.
Στις 11 Σεπτεμβρίου 2014, ο πρόεδρος των ΗΠΑ Μπάρακ Ομπάμα δήλωσε ότι οι Ηνωμένες Πολιτείες θα ενταχθούν στην ΕΕ για την επιβολή αυστηρότερων κυρώσεων στους χρηματοοικονομικούς, ενεργειακούς και αμυντικούς τομείς της Ρωσίας. Στις 12 Σεπτεμβρίου 2014, οι Ηνωμένες Πολιτείες επέβαλαν κυρώσεις στη μεγαλύτερη τράπεζα της Ρωσίας (Sberbank), μια μεγάλη εταιρεία κατασκευής όπλων και της Αρκτικής (Rostec), τις έρευνες βαθέων υδάτων και σχιστόλιθου από τις μεγαλύτερες εταιρείες πετρελαίου της ( Gazprom, Gazprom Neft, Lukoil, Surgutneftegas και Rosneft ). Η Sberbank και η Rostec θα έχουν περιορισμένη δυνατότητα πρόσβασης στις αγορές χρέους των ΗΠΑ. Η κύρωση στις εταιρείες πετρελαίου επιδιώκει να απαγορεύσει τη συνεργασία με ρωσικές εταιρείες πετρελαίου για την ενεργειακή τεχνολογία και υπηρεσίες από εταιρείες όπως η Exxon Mobil Corp. και η BP Plc.
Στις 24 Σεπτεμβρίου 2014, η Ιαπωνία απαγόρευσε την έκδοση τίτλων από 5 ρωσικές τράπεζες (Sberbank, VTB, Gazprombank, Rosselkhozbank και αναπτυξιακή τράπεζα VEB) και επίσης αυστηροποίησε τους περιορισμούς στις εξαγωγές αμυντικού υλικού στη Ρωσία.
Στις 3 Οκτωβρίου 2014, ο αντιπρόεδρος των ΗΠΑ Τζο Μπάιντεν δήλωσε ότι «η ηγεσία της Αμερικής και ο πρόεδρος των Ηνωμένων Πολιτειών επέμεναν, πολλές φορές σχεδόν ότι έπρεπε να φέρουν σε δύσκολη θέση την Ευρώπη για να σηκωθεί και να δεχθεί οικονομικά πλήγματα και να επιβάλει κόστος» και πρόσθεσε ότι «Κατά τα αποτελέσματα υπήρξε μαζική φυγή κεφαλαίων από τη Ρωσία, ένα ουσιαστικό πάγωμα των άμεσων ξένων επενδύσεων, ένα ρούβλι σε ιστορικό χαμηλό έναντι του δολαρίου και η ρωσική οικονομία να κλυδωνίζεται στο χείλος της ύφεσης. Δεν θέλουμε να καταρρεύσει η Ρωσία. Θέλουμε να πετύχει η Ρωσία. Αλλά ο Πούτιν πρέπει να κάνει μια επιλογή. Αυτές οι ασύμμετρες εξελίξεις σε μια άλλη χώρα δεν μπορούν να γίνουν ανεκτές. Το διεθνές σύστημα θα καταρρεύσει»
Στις 18 Δεκεμβρίου 2014, η ΕΕ απαγόρευσε ορισμένες επενδύσεις στην Κριμαία, σταματώντας τη στήριξη για τη ρωσική εξερεύνηση πετρελαίου και φυσικού αερίου στη Μαύρη Θάλασσα και εμποδίζοντας τις ευρωπαϊκές εταιρείες να αγοράζουν ακίνητα ή εταιρείες στην Κριμαία ή να προσφέρουν τουριστικές υπηρεσίες. Στις 19 Δεκεμβρίου 2014, ο πρόεδρος των ΗΠΑ Ομπάμα επέβαλε κυρώσεις στην κατεχόμενη από τη Ρωσία Κριμαία με εκτελεστικό διάταγμα που απαγορεύει τις εξαγωγές αμερικανικών αγαθών και υπηρεσιών στην περιοχή.
2015
Στις 16 Φεβρουαρίου 2015, η ΕΕ αύξησε τον κατάλογο κυρώσεων για να καλύψει 151 φυσικά πρόσωπα και 37 οντότητες. Η Αυστραλία δήλωσε ότι θα ακολουθήσει την ΕΕ σε έναν νέο γύρο κυρώσεων. Εάν η ΕΕ επιβάλει κυρώσεις σε νέες ρωσικές και ουκρανικές οντότητες, τότε η Αυστραλία θα διατηρήσει τις κυρώσεις της σύμφωνα με την ΕΕ.
Στις 18 Φεβρουαρίου 2015, ο Καναδάς πρόσθεσε 37 Ρώσους πολίτες και 17 ρωσικούς οργανισμούς στον κατάλογο κυρώσεων του. Η Rosneft και ο αναπληρωτής υπουργός Άμυνας, Ανατόλι Αντόνοφ, επιβλήθηκαν και οι δύο κυρώσεις. Τον Ιούνιο του 2015 ο Καναδάς πρόσθεσε τρία φυσικά πρόσωπα και 14 οντότητες, συμπεριλαμβανομένης της Gazprom. Τα μέσα ενημέρωσης ανέφεραν ότι οι κυρώσεις καθυστέρησαν επειδή η Gazprom ήταν ο κύριος χορηγός του Παγκοσμίου Κυπέλλου Γυναικών της FIFA του 2015 που ολοκληρώθηκε τότε στον Καναδά.
Τον Σεπτέμβριο του 2015, η Ουκρανία επέβαλε κυρώσεις σε περισσότερα από 388 άτομα, πάνω από 105 εταιρείες και άλλες οντότητες. Σύμφωνα με τις προτάσεις Αυγούστου 2015 που δημοσιοποιήθηκαν από την Υπηρεσία Ασφαλείας της Ουκρανίας και το Διάταγμα του Υπουργικού Συμβουλίου της Ουκρανίας της 12ης Αυγούστου 2015, η Ουκρανία, στις 2 Σεπτεμβρίου 2015, κήρυξε τη Ρωσία εχθρό της Ουκρανίας. Επίσης, στις 16 Σεπτεμβρίου 2015, ο Ουκρανός πρόεδρος Πέτρο Ποροσένκο εξέδωσε διάταγμα που κατονομάζει σχεδόν 400 άτομα, περισσότερες από 90 εταιρείες και άλλους οργανισμούς που θα τιμωρηθούν για τις «εγκληματικές δραστηριότητες και την επιθετικότητα της Ρωσίας κατά της Ουκρανίας».
Τέταρτος γύρος: 2022
thumb|300px|{{legend|#e60000|Ρωσία}} {{legend|#e6e600|Ουκρανία}} {{legend|#00e6e6| Οι χώρες που απαγόρευσαν σε ρωσικά αεροσκάφη να διέρχονται από τον εναέριο χώρο τους μετά την Ρωσική εισβολή στην Ουκρανία (2022)}} Μετά την εισβολή της Ρωσίας στην Ουκρανία στις 24 Φεβρουαρίου 2022, δύο χώρες που δεν είχαν λάβει προηγουμένως μέρος σε κυρώσεις, συγκεκριμένα η Νότια Κορέα και το κράτος μη μέλος του ΟΗΕ, η Ταϊβάν, επέβαλαν κυρώσεις κατά της Ρωσίας. Στις 28 Φεβρουαρίου 2022, η Σιγκαπούρη ανακοίνωσε ότι θα επιβάλει τραπεζικές κυρώσεις κατά της Ρωσίας για την εισβολή στην Ουκρανία, καθιστώντας την έτσι την πρώτη χώρα στη Νοτιοανατολική Ασία που θα επιβάλει κυρώσεις στη Ρωσία. η κίνηση περιγράφηκε από την South China Morning Post ως "σχεδόν άνευ προηγουμένου". Οι κυρώσεις περιελάμβαναν επίσης υλικά που θα μπορούσαν να χρησιμοποιηθούν για όπλα κατά της Ουκρανίας, καθώς και ηλεκτρονικά είδη, τεχνολογικές συσκευές και άλλο συναφές εξοπλισμό, τα οποία αναφέρονται σε λεπτομερή δήλωση στις 5 Μαρτίου.
Στις 28 Φεβρουαρίου 2022, η Κεντρική Τράπεζα της Ρωσίας αποκλείστηκε από την πρόσβαση σε περισσότερα από 400 δισ. δολάρια σε συναλλαγματικά αποθέματα που διατηρούνται στο εξωτερικό και η ΕΕ επέβαλε κυρώσεις σε αρκετούς Ρώσους ολιγάρχες και πολιτικούς.
Ο Σεργκέι Αλεξασένκο, πρώην υφυπουργός Οικονομικών της Ρωσίας, δήλωσε: «Πρόκειται για ένα είδος οικονομικής πυρηνικής βόμβας που πέφτει στη Ρωσία». Την 1η Μαρτίου 2022, ο Γάλλος υπουργός Οικονομικών Μπρούνο Λεμέρ δήλωσε ότι το συνολικό ποσό των ρωσικών περιουσιακών στοιχείων που δεσμεύτηκαν λόγω κυρώσεων ανήλθε σε 1 τρισεκατομμύριο δολάρια.
Η Σερβία, το Μεξικό και η Βραζιλία ανακοίνωσαν ότι δεν θα συμμετάσχουν σε οικονομικές κυρώσεις κατά της Ρωσίας.
Οι δυτικές χώρες και άλλες άρχισαν να επιβάλλουν περιορισμένες κυρώσεις στη Ρωσία όταν αναγνώρισε την ανεξαρτησία του Ντονμπάς. Με την έναρξη των επιθέσεων στις 24 Φεβρουαρίου, ένας μεγάλος αριθμός άλλων χωρών άρχισαν να εφαρμόζουν κυρώσεις με στόχο να ακρωτηριάσουν τη ρωσική οικονομία. Οι κυρώσεις ήταν εκτεταμένες και στόχευαν ιδιώτες, τράπεζες, επιχειρήσεις, νομισματικά χρηματιστήρια, τραπεζικά εμβάσματα, εξαγωγές και εισαγωγές.
Ο Φαιζαλ Ισλαμ του BBC News δήλωσε ότι τα μέτρα απείχαν πολύ από τις κανονικές κυρώσεις και θεωρούνταν «καλύτερα ως μια μορφή οικονομικού πολέμου». Η πρόθεση των κυρώσεων ήταν να ωθήσουν τη Ρωσία σε βαθιά ύφεση με την πιθανότητα τραπεζικής φυγής και υπερπληθωρισμού. Ο Ισλάμ σημείωσε ότι η στόχευση μιας κεντρικής τράπεζας της G20 με αυτόν τον τρόπο δεν είχε γίνει ποτέ πριν. Ο Αντιπρόεδρος του Συμβουλίου Ασφαλείας της Ρωσίας και πρώην πρόεδρος Ντμίτρι Μεντβέντεφ χλεύασε τις κυρώσεις της Δύσης που επιβλήθηκαν στη Ρωσία, συμπεριλαμβανομένων προσωπικών κυρώσεων, και σχολίασε ότι αποτελούν ένδειξη «πολιτικής ανικανότητας» που προέκυψε από την αποχώρηση του ΝΑΤΟ από το Αφγανιστάν. Απείλησε να εθνικοποιήσει ξένα περιουσιακά στοιχεία που κατείχαν εταιρείες στη Ρωσία.
Στις 14 Μαρτίου 2022, ο σύμβουλος εθνικής ασφάλειας του Μπάιντεν, Τζέικ Σάλιβαν, προειδοποίησε την Κίνα ότι θα αντιμετωπίσει συνέπειες εάν βοηθούσε τη Ρωσία να αποφύγει τις κυρώσεις.
Παραπομπές
Κατηγορία:Ρωσο-Ουκρανικός Πόλεμος Κατηγορία:Διεθνείς σχέσεις της Ουκρανίας
Ιστορική Αρχαιολογική Εταιρεία Δυτικής Στερεάς Ελλάδος
Η Ιστορική Αρχαιολογική Εταιρεία Δυτικής Στερεάς Ελλάδος είναι επιστημονική εταιρεία με έδρα το Αγρίνιο με αντικείμενο τις επιστήμες της Ιστορίας και της Αρχαιολογίας.
Γενικά στοιχεία
Ιδρύθηκε το 1974 στο Αγρίνιο από τον Θωμά Μπόκωρο και με σκοπό την "ανάδειξη της ιστορικής αρχαιολογικής παράδοσης και ιστορίας του νομου Αιτωλ/νίας και Ευρυτανίας" και αναγνωρίστηκε με την απόφαση 15 της 14ης Μαρτίου 1974 του Πρωτοδικείου Αγρινίου. Ειδικότερα, προωθεί τη "μελέτη και ανάδειξη της αρχαίας βυζαντινής, μεταβυζαντινής και νεώτερης ιστορικής κληρονομιάς του χώρου της Δυτικής Στερεάς Ελλάδος καθώς και με τον διαχρονικό μνημειακό πλούτο της περιοχής".
Αποτελεί Νομικό Πρόσωπο Ιδιωτικού Δικαίου, μη κεδροσκοπικού χαρακτήρα. Η γραμματεία και η βιβλιοθήκη της στεγάζονται στο Δημοτικό Μέγαρο Αγρινίου. Η Αίθουσα "Τάκη Μελισσηνού" αποτελεί την αίθουσα συνεδριάσεων της ΙΑΕΔΣΕ. Στα πλαίσια των σκοπών της οργανώνει και διεξάγει ξεναγήσεις, ημερίδες, διαλέξεις και ομιλίες ιστορικού και αρχαιολογικού περιεχομένου ενώ το 1988 και 2001 οργάνωσε αρχαιολογικά συνέδρια.
Ασκεί εκδοτική δραστηρίοτητα δημοσίευοντας επιστημονικές μελέτες. Έχει π.χ. εκδόσει μελέτες για την ιστορία της Αιτωλικής Συμπολιτείας, την αρχαία Ακαρνανία, τους κλεφταρματωλούς, την ιστορία του Αγρινίου, τους τόπους-μνημεία και ιστορία της Αιτωλοακαρνανίας ενώ έχει κυκλοφορήσει cds ιστορικού περιεχομένου σχετικά με 300 μνημεία της Αιτωλοακαρνανίας. Η υποδοχή του εκδοτικού της έργου έχει θετική αξιολόγηση ενώ υπήρξε αφορμή για εκπαιδευτικές και πολιτιστικές δραστηριότητες. Έχει διεξάγει πληθώρα εκδρομών – επισκέψεων σε αρχαιολογικούς χώρους, μνημεία, ιστορικούς τόπους και Μουσεία της Ελλάδας και του εξωτερικού ενώ έχει εκδώσει επίσης καθώς επίσης κάρτες με επιλεγμένα αρχαία και βυζαντινά μνημεία της περιοχής. Διαθέτει αξιόλογο ιστορικό αρχείο για την Εθνική Αντίσταση, πλούσια βιβλιοθήκη και εξίσου πλούσιο και σπουδαίο φωτογραφικό αρχείο.
Αποτελεί πνευματική εστία της Αιτωλοακαρνανίας, εκφράζει δημόσιο λόγο και δραστηριοποιείται στη δημόσια σφαίρα σχετικά με τον ιστορικό και αρχαιολογικό παρελθόν της Δυτικής Στερεάς Ελλάδας και την προστασία, ανάδειξη και προβολή της τοπικής πολιτιστικής κληρονομιάς. Τωρινός (2020) πρόεδρος της ΙΑΕΣΔΕ είναι ο Γεώργιος Σταμάτης. Προηγούμενος πρόεδρός της ήταν ο Νίκος Σκιαδάς.
Εξωτερικοί σύνδεσμοι
Κατηγορία:Επιστημονικές εταιρείες Κατηγορία:Ιστορία της Στερεάς Ελλάδας
Σούβι Ντο (Παλίλουλα)
Το Σούβι Ντο (σερβικά κυριλλικά: Суви До) είναι χωριό της Σερβίας, ευρισκόμενο εντός του Δήμου της Παλίλουλα και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 996 κατοίκους.
Εξωτερικοί σύνδεσμοι
Κατηγορία:Οικισμοί του Νις
Ντιρκ φαν Ντέλεν
μικρογραφία|323x323εσ| Συνομιλία έξω από κάστρο, 1636 Ο Ντιρκ φαν Ντέλεν (Dirck van Delen ή Dirck Christiaensz van Delen, περ. 1605, Χέιντεν– 16 Μαΐου 1671, Αρνεμουίντεν) ήταν Ολλανδός ζωγράφος που ειδικεύτηκε αποκλειστικά σε πίνακες με αρχιτεκτονήματα, που απεικόνιζαν κυρίως προοπτικές ανακτόρων και εσωτερικούς χώρους εκκλησιών
Βιογραφία
Ο φαν Ντέλεν γεννήθηκε στο Χέιντεν. Δεν είναι σαφές με ποιον μαθήτευσε. Ο ιστορικός τέχνης έχει προτείνει τόσο τον Φρανς Χαλς όσο και τον Χέντρικ Ερτς (ο οποίος επίσης ειδικευόταν σε πίνακες με αρχιτεκτονήματα) ως υποτιθέμενους Δασκάλους του. Πιο εύλογες είναι οι υποθέσεις ότι Δάσκαλός του ήταν ο Πίτερ φαν Μπρόνκχορστ και/ή τον Μπαρτολομένους φαν Μπάσσεν στο Ντελφτ. Η επιρροή του Ερτς θα μπορούσε να φτάσει στον φαν Ντέλεν  με αυτόν τον τρόπο. Μια μαθητεία στο Ντελφτ θα εξηγούσε επίσης γιατί ο Αντόνι Παλαμέντες μπόρεσε να ζωγραφίσει τις μορφές στα έργα του φαν Ντέλεν όπως μαρτυρούν τα συνυπογεγραμμένα παραδείγματα. αριστερά|μικρογραφία|280x280εσ| Εσωτερικό με κυρίες και Ιππότη, 1629 Λίγο μετά τη γέννησή του, οι γονείς του μετακόμισαν στην Μπρέντα. Νυμφεύτηκε στο Μίντελμπουρχ το 1625. Το 1626 μετακόμισε στη Ζέελαντ και έγινε κύριος του οίκου διοδίων στο Αρνεμουίντεν. Από εκείνη τη χρονιά μέχρι το θάνατό του ήταν εγγεγραμμένος στο Αρνεμουίντεν, όπου συμμετείχε στο δημοτικό συμβούλιο, τις περισσότερες φορές ως Δήμρχος. Υπήρξε μέλος της Συντεχνίας του Αγίου Λουκά του Μίντελμπουρχ από το 1639-1665. Το 1666 παρέδωσε στο Ρητορικό Επιμελητήριο της Αμβέρσας Olyftack έναν πίνακα, τον οποίο είχε φτιάξει σε συνεργασία με τον ζωγράφο Τέοντοοτ Μπόιερμανς. Δύο χρόνια αργότερα έγινε μέλος των Olyftack.
Μαθητές του ήταν οι Daniël de Blieck και Hans Jurriaensz. van Baden.
Γενικά
μικρογραφία|300x300εσ| Εσωτερικό εκκλησίας, 1628 Το έργο του φαν Ντέλεν αποτελείται σχεδόν εξ ολοκλήρου από πίνακες με αρχιτεκτονήματα φανταστικών ανακτόρων και εσωτερικών εκκλησιών. Είναι γνωστή μία μόνο νεκρή φύση με άνθη από το χέρι του (παλαιότερα στο Μουσείο Μπόιμανς - φαν Μπένινγκεν. Οι πρώτοι πίνακές του με σκηνές παλατιού επηρεάστηκαν σημαντικά από το έργο του Χανς Φρέντεμανς ντε Φρις και του γιου του Πάουλ Φρέντεμανς ντε Φρις.
Στους εσωτερικούς χώρους της εκκλησίας, ο φαν Ντέλεν αποκάλυψε αρχικά την επιρροή των πινάκων που έκανε ο Φλαμανδός ζωγράφος αρχιτεκτονημάτων Χέντρικ Ερτς σύνφωνα με τα χαρακτικά αρχιτεκτονημάτων του Γιαν φαν Λόντερσέιλ. Μπορεί επίσης να έχει αντλήσει έμπνευση για την γοτθική εκκλησιαστική αρχιτεκτονική του από αρχιτεκτονικούς ζωγράφους της Αμβέρσας, αν και δεν υιοθέτησε την άκαμπτη προοπτική τους, που έμοιαζε σαν να προερχόταν από σήραγγα. Οι εσωτερικοί χώροι εκκλησιών είναι επίσης σε ύφος κοντά σε εκείνους του Μπαρτολομέους φαν Μπάσσεν. μικρογραφία|300x300εσ| Περίτεχνη αυλή του παλατιού με κομψή παρέα, γ. 1635 Μετά το 1630 το στυλ του φαν Ντέλεν έγινε πιο πληθωρικό και οι εξωτερικοί χώροι του παλατιού έγιναν το αγαπημένο του θέμα. Η παλέτα του φαν Ντέλεν έγινε επίσης πιο ανοιχτή και φωτεινή. Η πληρότητα του μπαρόκ ύφους της Αμβέρσας είχε ήδη καταλάβει σταθερά τον καλλιτέχνη. Η παλέτα του έγινε επίσης πιο φωτεινή και πιο ελαφριά. Στα κτίρια που απεικόνισε κυριαρχούσε το ροζ, λευκό και μαύρο μάρμαρο και από τότε ήταν διακοσμημένα με περίσσεια γλυπτικής. Γύρω στο 1640 ο φαν Ντέλεν δημιούργησε τα πιο φιλόδοξα έργα του, τα οποία είχαν πιο νηφάλια χρώματα. Στη συνέχεια, η παραγωγή του μειώθηκε γρήγορα.
Συνεργασίες
Οι μορφές των έργων του έχουν κατά καιρούς αποδοθεί σε άλλους ζωγράφους, όπως ο Αντόνι Παλαμέντες, ο Ντιρκ Χαλς, ο Ντάβιντ Τένιερς ο νεότερος και ο Χιερόνυμους Γιάνσσενς. Υπάρχει κάποια αμφιβολία για όλες αυτές τις αποδόσεις καθώς ο ζούσε σε σχετική απομόνωση και δεν θα ήταν εύκολο για αυτόν να συνεργαστεί με αυτούς τους καλλιτέχνες. Πιθανότατα ζωγράφισε μόνος του τις περισσότερες μορφές και σε παλιούς καταλόγους αναφέρονται μόνο μορφές του Πούλενμπουρχ και κάποιου Χέραρντς. Το πιθανότερο είναι ότι ήταν ο ίδιος ικανός ζωγράφος και ότι σε πολλά από τα έργα του αντέγραφε ή έπαιρνε ως πρότυπο τις μορφές των σύγχρονων ειδικών. αριστερά|μικρογραφία|280x280εσ| Εσωτερικό με μορφές μπροστά σε συλλογή εικόνων Ο φαν Ντέλεν πιστεύεται ότι συνεργάστηκε με τον ζωγράφο της Αμβέρσας Χονζάλες Κοκουές, ο οποίος ζωγράφισε τις μορφές, στον πίνακα Εσωτερικό με μορφές μπροστά σε συλλογή εικόνων. Παλαιότερα πίστευαν ότι ήταν ο Βίλχελμ Σούμπερτ φον Έρενμπερχ, που ζωγράφισε το αρχιτεκτονικό σκηνικό, αλλά τώρα αποδίδεται στον Ντιρκ φαν Ντέλεν. Η σύνθεση Εσωτερικό με μορφές μπροστά σε συλλογή εικόνων εμπίπτει στο είδος που είναι γνωστό ως «πίνακεςπινακοθήκης». Οι πίνακες πινακοθήκης απεικονίζουν μεγάλα δωμάτια στα οποία εκτίθενται πολλοί πίνακες και άλλα πολύτιμα αντικείμενα σε κομψό περιβάλλον. Η σύνθεση απεικονίζει μια μεγάλη πινακοθήκη' με πολλές εικόνες στους τοίχους και στο πάτωμα. Ένας άνδρας και μια γυναίκα κάθονται σε ένα τραπέζι στο οποίο είναι τοποθετημένα διάφορα γλυπτά και δύο παιδιά στέκονται δίπλα τους. Πιθανώς η εικόνα απεικονίζει τον συλλέκτη της Αμβέρσας Αντόον φαν Λέιντεν (1626-1686), τη σύζυγό του Μαρί-Αν φαν Έιβερφεν και τις δύο θυγατερες τους. Το ζευγάρι φαίνεται να συζητά και να εκτιμά μερικά από τα έργα τέχνης στη πινακοθήκης. Έτσι παρουσιάζονται ως μέρος μιας ελίτ που κατέχει προνομιακή γνώση της τέχνης. Η σύνθεση στοχεύει να τονίσει αυτή την αντίληψη, ότι οι δυνάμεις της διάκρισης που σχετίζονται με την γνώση είναι κοινωνικά ανώτερες ή πιο επιθυμητές από άλλες μορφές γνώσης. Οι εικόνες που απεικονίζονται στο δωμάτιο πιθανότατα αντιπροσωπεύουν έργα κορυφαίων ζωγράφων της Αμβέρσας. Η παρουσία των παιδιών σε αυτό το είδος σύνθεσης έχει εξηγηθεί από τη δημοτικότητα στην Ολλανδία κατά τη δεκαετία του 1660 και του 70 των σκηνών του είδους που δείχνουν οικιακούς εσωτερικούς χώρους και «συνηθισμένους» ανθρώπους.
Χοροστάσι Μαγνησίας
Το Χοροστάσι ή Παραλία Πλατάνου είναι μικρός παραθαλλάσιος οικισμός, αλλά και παραλία, στη Θεσσαλία και την Περιφερειακή Ενότητα Μαγνησίας.
Γεωγραφικά στοιχεία
Το Χοροστάσι βρίσκεται στα δυτικά παράλια του Παγασητικού κόλπου και του όρμου Σούρπης. Απέχει περίπου 8 χλμ. Α. του Αλμυρού και 50 χλμ. Ν.-ΝΔ. από τον Βόλο. Στα βόρεια, δίπλα στην εκβολή του χείμαρρου Πλατανόρεμμα υπάρχει λιμενίσκος ο οποίος αποτελεί μόνιμο αγκυροβόλιο κυρίως αλιευτικών αλλά και μικρού αριθμού σκαφών αναψυχής ενώ στα δυτικά τελειώνει η περιοχή της ΒΙ.ΠΕ. Αλμυρού. Νότια είναι οι εγκαταστάσεις εκφόρτωσης των πλοίων της βιομηχανίας SOVEL, καθώς και οι αντίστοιχες φόρτωσης υλικού για την τσιμεντοβιομηχανία ΑΓΕΤ Ηρακλής.
Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Πλατάνου. Σύμφωνα με το πρόγραμμα Καλλικράτης, μαζί με τον Νέο Πλάτανο και τον Πλάτανο αποτελούν την κοινότητα Πλατάνου που υπάγεται στη Δημοτική Ενότητα Αλμυρού του Δήμου Αλμυρού και σύμφωνα με την απογραφή 2011 απογράφησαν 12 κάτοικοι.
Παραπομπές
Κατηγορία:Χωριά του νομού Μαγνησίας Κατηγορία:Δήμος Αλμυρού
Αλέξ (Άνω Σαβοΐα)
Το Αλέξ (γαλλικά: Alex, ) είναι γαλλική κοινότητα στο νομό της Άνω Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Αλεξουά (γαλλικά: Alexois).
Παραπομπές
Κατηγορία:Κοινότητες της Άνω Σαβοΐας
Τρύπια Καπέλα
Τα Τρύπια Καπέλα είναι Ελληνικό Ροκ συγκρότημα. Έχουν κυκλοφορήσει 2 δίσκους και έχουν συμμετάσχει στη συλλογή ROCK »N» ROLL ΒΟΗΘΕΙΕΣ 3
Καλλιτεχνική Πορεία
Τον Οκτώβριο του 2011 κυκλοφόρησε ο πρώτος δίσκος με τίτλο "Το Τρένο Του Χρόνου". Στα τέλη του 2012 κυκλοφόρησε ο δεύτερος στη σειρά δίσκος με τίτλο "Πρόστυχα Όνειρα". Τον Δεκέμβριο του 2015, κυκλοφόρησαν το cd - single "Τέρμα τα Γκάζια".
Παραπομπές
Κατηγορία:Ελληνικά rock συγκροτήματα